pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ก.อุตฯ เตรียมจัดงานกาชาด จัดเต็มส่งท้ายปี 2566 ลุ้นโชคสลากรางวัลใหญ่ทั้งรถยนต์ รถจักรยานยนต์ ทองคำ และเกมส์จับรางวัลลุ้นเครื่องใช้ไฟฟ้า ที่ร้านกระทรวงอุตสาหกรรม
วันอาทิตย์ที่ 22 ตุลาคม 2566
22/10/2566
ก.อุตฯ เตรียมจัดงานกาชาด จัดเต็มส่งท้ายปี 2566 ลุ้นโชคสลากรางวัลใหญ่ทั้งรถยนต์ รถจักรยานยนต์ ทองคํา และเกมส์จับรางวัลลุ้นเครื่องใช้ไฟฟ้า ที่ร้านกระทรวงอุตสาหกรรม
ก.อุตฯ เตรียมจัดงานกาชาด จัดเต็มส่งท้ายปี 2566 ลุ้นโชคสลากรางวัลใหญ่ทั้งรถยนต์ รถจักรยานยนต์ ทองคํา และเกมส์จับรางวัลลุ้นเครื่องใช้ไฟฟ้า ที่ร้านกระทรวงอุตสาหกรรม
วันที่ 20 ตุลาคม 2566 ดร.ณัฐพล รังสิตพล ปลัดกระทรวงอุตสาหกรรม เป็นประธานการประชุมคณะกรรมการจัดงานร้านกระทรวงอุตสาหกรรมในงานกาชาด ประจําปี 2566 ครั้งที่ 3/2566 เพื่อติดตามความคืบหน้าการสนับสนุนของรางวัลสลากกาชาดและคูปองเกมส์ ประมาณการรายได้และค่าใช้จ่ายการจัดงานร้านกระทรวงอุตสาหกรรมในงานกาชาด ประจําปี 2566 และรูปแบบการจัดนิทรรศการและกิจกรรมร้านกระทรวงอุตสาหกรรมในงานกาชาด ประจําปี 2566 โดยมี นางสาวณัฏฐิญา เนตยสุภา รองปลัดกระทรวงอุตสาหกรรม นายบรรจง สุกรีฑา เลขาธิการสํานักงานมาตรฐานผลิตภัณฑ์อุตสาหกรรม รักษาราชการแทนรองปลัดกระทรวงอุตสาหกรรม นางสุชาดา โพธิ์เจริญ ที่ปรึกษาปลัดกระทรวงอุตสาหกรรม นายวีริศ อัมระปาล ผู้ว่าการการนิคมอุตสาหกรรมแห่งประเทศไทย นายเอกนิติ รมยานนท์ รองเลขาธิการสํานักงานมาตรฐานผลิตภัณฑ์อุตสาหกรรม นายนรุณ สุขสมาน รองเลขาธิการสํานักงานคณะกรรมการอ้อยและน้ําตาลทราย นายวัชรุน จุ้ยจําลอง รองอธิบดีกรมส่งเสริมอุตสาหกรรม และผู้บริหารกระทรวงอุตสาหกรรม เข้าร่วม ณ ห้องประชุม อก. 1 ชั้น 2 อาคารสํานักงานปลัดกระทรวงอุตสาหกรรม��โดยสภากาชาดไทย กําหนดจัดงานกาชาดประจําปี 2566 ในรูปแบบผสมผสาน On ground บริเวณสวนลุมพินี ถนนพระรามที่ 4 ระหว่างวันที่ 8 -18 ธันวาคม 2566 ภายใต้แนวคิด “งานกาชาด 100 ปี รื่นรมย์สุขฤดี ณ ที่แห่งการให้” โดยกระทรวงอุตสาหกรรมได้เข้าร่วมออกร้านกระทรวงอุตสาหกรรมในงานกาชาด ประจําปี 2566 บนพื้นที่ขนาด 360 ตารางเมตร เพื่อจัดกิจกรรมแสดงผลงานของหน่วยงานที่เป็นประโยชน์ต่อสังคมและมีส่วนร่วมกับสภากาชาดไทยในกิจกรรมต่าง ๆ โดยมีวัตถุประสงค์เพื่อเผยแพร่พระมหากรุณาธิคุณและพระราชกรณียกิจ ที่ทรงมีต่อพสกนิกรชาวไทย การเฉลิมฉลองในโอกาสที่จัดงานกาชาดประจําปี ครบ 100 ปี พร้อมเผยแพร่ภารกิจของสภากาชาด และสร้างการมีส่วนร่วมกับหน่วยงานทั้งภาครัฐและเอกชน สถาบันการศึกษา มูลนิธิ สมาคม สโมสร ผู้มีอุปการคุณ และประชาชน ตลอดจนการจัดหารายได้โดยเสด็จพระราชกุศลบํารุงสภากาชาดไทย��สําหรับกิจกรรมภายในร้านกระทรวงอุตสาหกรรม ประกอบด้วย เกมส์จับรางวัลลุ้นรับของรางวัลใหญ่ เช่น เครื่องใช้ไฟฟ้า ตู้เย็น โทรทัศน์สี รถจักรยาน ตุ๊กตา เครื่องอุปโภค บริโภค และสินค้าอุตสาหกรรม เป็นต้น การแสดงจากศิลปิน ดารา นักร้องที่มีชื่อเสียงทุกวัน และสลากบํารุงกาชาดไทยร้านกระทรวงอุตสาหกรรม ในราคา 100 บาท พร้อมลุ้นรับของรางวัลมากมาย เช่น รถยนต์ไฟฟ้า รถจักรยานยนต์ ทองรูปพรรณ และอื่น ๆ แล้วพบกันที่ร้านกระทรวงอุตสาหกรรม วันที่ 8 -18 ธันวาคม 2566 บริเวณทางเข้าประตู 2 หน้าริมสระน้ํา สวนลุมพินี
รัฐบาลไทย-ข่าวทำเนียบรัฐบาล-​“รัดเกล้า” ย้ำ รัฐบาลเอาจริงเรื่อง EV ทุกกระทรวงที่เกี่ยวข้อง ร่วมด้วยช่วยกันสนับสนุนการผลิตและการใช้รถยนต์ไฟฟ้า มุ่งสู่การเป็นศูนย์กลางการผลิตยานยนต์และชิ้นส่วน EV สำคัญของภูมิภาค
วันอาทิตย์ที่ 22 ตุลาคม 2566
22/10/2566
​“รัดเกล้า” ย้ํา รัฐบาลเอาจริงเรื่อง EV ทุกกระทรวงที่เกี่ยวข้อง ร่วมด้วยช่วยกันสนับสนุนการผลิตและการใช้รถยนต์ไฟฟ้า มุ่งสู่การเป็นศูนย์กลางการผลิตยานยนต์และชิ้นส่วน EV สําคัญของภูมิภาค
​“รัดเกล้า” ย้ํา รัฐบาลเอาจริงเรื่อง EV ทุกกระทรวงที่เกี่ยวข้อง ร่วมด้วยช่วยกันสนับสนุนการผลิตและการใช้รถยนต์ไฟฟ้า มุ่งสู่การเป็นศูนย์กลางการผลิตยานยนต์และชิ้นส่วน EV สําคัญของภูมิภาค และเป็นผู้นําอาเซียนด้านการลดการปล่อยก๊าซคาร์บอนไดออกไซด์
วันที่ 22 ตุลาคม 2566 นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี ย้ําว่า รัฐบาลเอาจริงเอาจัง มุ่งมั่นสนับสนุนการผลิตและการใช้รถยนต์ไฟฟ้า (Electric Vehicle: EV) ที่ปล่อยมลพิษเป็น 0 เดินหน้าสานต่อนโยบาย Carbon Neutrality ให้ประเทศไทยเป็นผู้นําอาเซียนด้านการลดการปล่อยก๊าซคาร์บอนไดออกไซด์สู่ชั้นบรรยากาศ ใช้การพัฒนาที่ยั่งยืนเป็นพลังสําคัญในการขับเคลื่อนเศรษฐกิจประเทศ
รองโฆษกฯ รัดเกล้าฯ กล่าวว่า นายกรัฐมนตรีได้ย้ํา และให้หน่วยงานที่เกี่ยวข้องดําเนินการเพื่อสนับสนุนการผลิตและการใช้ EV ที่ปล่อยมลพิษเป็น 0 เพื่อให้ไทยบรรลุเป้าหมายการพัฒนาที่ยั่งยืนของสหประชาชาติ รวมถึงการเป็นกลางทางคาร์บอน (Carbon Neutrality) ในปี 2050 และปล่อยก๊าซเรือนกระจกสุทธิเป็นศูนย์ (Net Zero) ภายในปี 2065 ดังนี้
ให้ 5 กระทรวงร่วมมือกันอย่างใกล้ชิด ประกอบด้วย กระทรวงคมนาคม กระทรวงทรัพยากรธรรมชาติและสิ่งแวดล้อม กระทรวงพลังงาน กระทรวงพาณิชย์ กระทรวงอุตสาหกรรม สํานักงานคณะกรรมการกํากับและส่งเสริมการประกอบธุรกิจประกันภัย และหน่วยงานที่เกี่ยวข้อง เพื่อศึกษาและกําหนดนโยบายและมาตรการรองรับการเปลี่ยนผ่านจากรถยนต์สันดาปภายในมาเป็น EV
ควบคู่กับให้กระทรวงอุตสาหกรรมเป็นหน่วยงานหลักร่วมกับกระทรวงการคลัง สํานักงานคณะกรรมการส่งเสริมการลงทุน และสํานักงานคณะกรรมการนโยบายเขตพัฒนาพิเศษภาคตะวันออก พิจารณากําหนดนโยบายและมาตรการเพื่อส่งเสริมให้เกิดห่วงโซ่อุปทาน (Supply Chain) EV ภายในประเทศอย่างครบวงจร เพื่อรองรับการผลิต EV ภายในประเทศ และรองรับการเป็นศูนย์กลางการผลิต EV และชิ้นส่วนสําคัญของภูมิภาค
ทั้งสิ้นนี้ ให้ทําควบคู่กับคําส่งการในที่ประชุมคณะรัฐมนตรี เมื่อวันที่ 16 ตุลาคม 2566 ที่ผ่านมาคือ 1. ให้ทุกหน่วยราชการ และหน่วยงานของรัฐพิจารณาดําเนินการจัดซื้อจัดจ้าง EV มาใช้ในราชการแทนรถยนต์เดิมที่จะหมดอายุการใช้งาน หรือที่จะต้องจัดซื้อจัดจ้างขึ้นใหม่ เพื่อรองรับภารกิจใหม่หรือผู้ดํารงตําแหน่งใหม่ 2. ให้กระทรวงคมนาคมร่วมกับกระทรวงการคลังพิจารณากําหนดมาตรการและมาตรฐาน เพื่อขับเคลื่อนการปรับปรุงรถสาธารณะทุกชนิดให้เป็น EV และดําเนินการตามขั้นตอนให้ถูกต้อง เพื่อให้มีผลใช้บังคับโดยเร็วต่อไป และ 3. ให้กระทรวงพลังงานร่วมกับกระทรวงคมนาคมและหน่วยงานที่เกี่ยวข้องกําหนดมาตรการ เพื่อสนับสนุนการก่อสร้างโครงข่ายสถานีอัดประจุไฟฟ้าสาธารณะ รวมถึงโครงสร้างพื้นฐานอื่นๆ ที่เกี่ยวข้อง เพื่อรองรับการใช้งาน EV ให้เพียงพอต่อความต้องการใช้งานตามความจําเป็นเร่งด่วนให้ครอบคลุมทุกพื้นที่ทั่วประเทศ
“รัฐบาลได้เร่งเตรียมความพร้อม วางมาตรการและนโยบายอย่างครอบคลุมเพื่อจะไปสู่เป้าหมายความยั่งยืนอย่างเป็นรูปธรรมและชัดเจน แม้เป้าหมายจะมีความท้าทาย และต้องอาศัยความร่วมมือจากหลายภาคส่วน ทุกหน่วยงานของรัฐพร้อมเดินหน้า ดําเนินมาตรการและนโยบาย สนับสนุนให้ไทยบรรลุเป้าหมายการพัฒนาที่ยั่งยืน และใช้เป็นพลังสําคัญในการขับเคลื่อนเศรษฐกิจประเทศ” นางรัดเกล้าฯ กล่าว
รัฐบาลไทย-ข่าวทำเนียบรัฐบาล-ปลัดดีอี ร่วมกล่าวถ้อยแถลงหัวข้อ The Opportunities of Digital Economy for Shared Benefits and Mutual Learning
วันอาทิตย์ที่ 22 ตุลาคม 2566
ปลัดดีอี ร่วมกล่าวถ้อยแถลงหัวข้อ The Opportunities of Digital Economy for Shared Benefits and Mutual Learning
ปลัดดีอี ร่วมกล่าวถ้อยแถลงหัวข้อ The Opportunities of Digital Economy for Shared Benefits and Mutual Learning
เมื่อวันที่18ตุลาคม2566ศาสตราจารย์พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคมได้ร่วมกล่าวถ้อยแถลงภายใต้การประชุมHigh - level Forum on Digital Economyในห้วงการประชุมBelt and Road Initiative for International Cooperation Forum ครั้งที่3 โดยเน้นย้ําถึงแผนงานเครื่องยนต์ใหม่ของประเทศไทย(The Growth Engine of Thailand)ที่มุ่งเพิ่มขีดความสามารถด้านดิจิทัลและการสร้างข้อได้เปรียบในการแข่งขันของประเทศการสร้างความมั่นคงและปลอดภัยของเศรษฐกิจและสังคมดิจิทัลและการเพิ่มศักยภาพทุนมนุษย์ด้านดิจิทัลและเน้นย้ําความสําคัญของการส่งเสริมความร่วมมือด้านเศรษฐกิจดิจิทัลและการเชื่อมโยงด้านดิจิทัลระหว่างประเทศต่างๆโดยเห็นว่าความร่วมมือดังกล่าวจะเป็นเครื่องมือสําคัญที่สามารถช่วยขับเคลื่อนการเติบโตรวมถึงเร่งฟื้นฟูเศรษฐกิจอันจะนํามาสู่ความมั่งคั่งยั่งยืนร่วมกัน ณศูนย์การประชุมChina National Convention Center (CNCC)กรุงปักกิ่งสาธารณรัฐประชาชนจีน
________________
รัฐบาลไทย-ข่าวทำเนียบรัฐบาล-บีโอไอต้อนรับสมาคมการจัดการธุรกิจแห่งประเทศญี่ปุ่น (JMA)
วันพุธที่ 25 ตุลาคม 2566
บีโอไอต้อนรับสมาคมการจัดการธุรกิจแห่งประเทศญี่ปุ่น (JMA)
บีโอไอต้อนรับสมาคมการจัดการธุรกิจแห่งประเทศญี่ปุ่น (JMA)
บีโอไอต้อนรับสมาคมการจัดการธุรกิจแห่งประเทศญี่ปุ่น (JMA)
นายนฤชา ฤชุพันธุ์ ที่ปรึกษาด้านการลงทุน สํานักงานคณะกรรมการส่งเสริมการลงทุน (บีโอไอ)(ที่ 6 จากซ้าย) ให้การต้อนรับคณะจากสมาคมการจัดการธุรกิจแห่งประเทศญี่ปุ่น หรือ Japan Management Association (JMA) เพื่อแลกเปลี่ยนความคิดเห็นเกี่ยวกับสถานการณ์เศรษฐกิจและการลงทุนในประเทศไทย โดยทั้ง 2 ฝ่าย ได้ให้ความเชื่อมั่นที่จะสนับสนุนการลงทุนของนักลงทุนญี่ปุ่น ทั้งรายใหม่และรายเดิมที่อยู่ในประเทศไทยให้ดําเนินธุรกิจอย่างราบรื่น และขยายการลงทุนอย่างต่อเนื่อง ณ สํานักงานคณะกรรมการส่งเสริมการลงทุน ถนนวิภาวดีรังสิต เมื่อเร็ว ๆ นี้
รัฐบาลไทย-ข่าวทำเนียบรัฐบาล-ยกเว้น “แบบ ตม.6” ณ ด่านตรวจคนเข้าเมืองสะเดา เป็นการชั่วคราว (1 พ.ย.66 – 30 เม.ย.67)
วันพุธที่ 25 ตุลาคม 2566
ยกเว้น “แบบ ตม.6” ณ ด่านตรวจคนเข้าเมืองสะเดา เป็นการชั่วคราว (1 พ.ย.66 – 30 เม.ย.67)
.....
ที่ประชุม ครม. ( 24 ต.ค.66 ) มติเห็นชอบ “ยกเว้น” การยื่นรายการตามแบบรายการของคนต่างด้าว ซึ่งเดินทางเข้ามาในหรือออกไปนอกราชอาณาจักร (แบบ ตม.6) ณ ด่านตรวจคนเข้าเมืองสะเดา จ.สงขลา เป็นการชั่วคราว (1 พ.ย.66 - 30 เม.ย.67)
.
โดยช่วงเวลาดังกล่าว ตรงกับช่วงฤดูกาลท่องเที่ยวของนักท่องเที่ยวมาเลเซีย ดังนั้น การยกเว้น “แบบ ตม.6” จะทําให้ขั้นตอนในบริเวณด่านตรวจคนเข้าเมืองเป็นไปอย่างรวดเร็วมากขึ้น
.
ผลที่จะตามมา คือ การกระจายรายได้จากการท่องเที่ยวภายในจังหวัด และยังส่งผลไปยังภูมิภาคอื่น ๆ ด้วย เนื่องจากนักท่องเที่ยวส่วนใหญ่มีแผนจะเดินทางท่องเที่ยวเชื่อมโยงทั่วประเทศ
.
จากสถิติของกระทรวงการท่องเที่ยวและกีฬา (16 ต.ค.66) พบว่า
> เดือน ม.ค. - ก.ย.66 นักท่องเที่ยวมาเลเซีย เดินทางเข้าประเทศไทย ประมาณ 3.1 ล้านคน
> ประมาณการรายได้สะสมอยู่ที่ประมาณ 52,755 ล้านบาท (ประมาณการค่าใช้จ่ายต่อคน/ทริป เท่ากับ 16,588 บาท)
> ปี 66 นักท่องเที่ยวมาเลเซียเดินทางเข้าประเทศไทยผ่านบริเวณด่านตรวจคนเข้าเมืองสะเดา จํานวนเฉลี่ย 1 แสนคน/เดือน
.
อ่านเพิ่มเติม คลิกhttps://www.thaigov.go.th/news/contents/details/73679
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-สธ.-ภาคีเครือข่าย ประกาศความร่วมมือตามนโยบายมะเร็งครบวงจร ฉีดวัคซีน HPV 1 ล้านเข็ม ภายใน 100 วัน ป้องกันมะเร็งปากมดลูก
วันพุธที่ 25 ตุลาคม 2566
สธ.-ภาคีเครือข่าย ประกาศความร่วมมือตามนโยบายมะเร็งครบวงจร ฉีดวัคซีน HPV 1 ล้านเข็ม ภายใน 100 วัน ป้องกันมะเร็งปากมดลูก
กระทรวงสาธารณสุข ร่วมกับ13 หน่วยงาน ประกาศความร่วมมือเดินหน้าเร่งรัดการฉีดวัคซีน HPV ป้องกันมะเร็งปากมดลูกในกลุ่มหญิงอายุ 11 - 20 ปี 1 ล้านเข็ม ภายใน 100 วัน ตามนโยบาย “มะเร็งครบวงจร - ฉีดวัคซีน HPV”
กระทรวงสาธารณสุข ร่วมกับ13 หน่วยงาน ประกาศความร่วมมือเดินหน้าเร่งรัดการฉีดวัคซีน HPV ป้องกันมะเร็งปากมดลูกในกลุ่มหญิงอายุ 11 - 20 ปี 1 ล้านเข็ม ภายใน 100 วัน ตามนโยบาย “มะเร็งครบวงจร - ฉีดวัคซีน HPV” พร้อมรณรงค์ “รู้เท่าทัน ป้องกันได้ ตรวจพบรักษาไว ปลอดภัยจากมะเร็ง”
วันนี้ (25 ตุลาคม 2566) ที่ กระทรวงสาธารณสุข จ.นนทบุรี นายแพทย์ชลน่าน ศรีแก้ว รัฐมนตรีว่าการกระทรวงสาธารณสุข เป็นประธานและสักขีพยานในพิธีลงนามประกาศความร่วมมือขับเคลื่อนนโยบายมะเร็งครบวงจร และรณรงค์ฉีดวัคซีน HPV 1 ล้านเข็มใน 100 วัน สําหรับผู้หญิงอายุ 11- 20 ปี ภายใต้แนวคิด “รู้เท่าทัน ป้องกันได้ ตรวจพบรักษาไว ปลอดภัยจากมะเร็ง” โดยมี นายสันติ พร้อมพัฒน์ รัฐมนตรีช่วยว่าการกระทรวงสาธารณสุข นายแพทย์โอภาส การย์กวินพงศ์ ปลัดกระทรวงสาธารณสุข เป็นผู้ลงนามความร่วมมือ กับหน่วยงานภาคีเครือข่าย ได้แก่ กระทรวงศึกษาธิการ กระทรวงมหาดไทย กระทรวงแรงงาน กระทรวงการพัฒนาสังคมและความมั่นคงของมนุษย์ กระทรวงการอุดมศึกษา วิทยาศาสตร์ วิจัยและนวัตกรรม กรุงเทพมหานคร สํานักงานเขตพื้นที่การศึกษาขั้นพื้นฐาน สภากาชาดไทย สํานักงานหลักประกันสุขภาพแห่งชาติ สถาบันวัคซีนแห่งชาติ กรมการแพทย์ กรมอนามัย และกรมควบคุมโรค
นายแพทย์ชลน่านกล่าวว่า โรคมะเร็ง ถือเป็นปัญหาสาธารณสุขที่สําคัญของประเทศไทย และมีแนวโน้มเพิ่มสูงขึ้น โดยเฉพาะมะเร็งปากมดลูก พบเป็นอันดับ 2 ในผู้หญิงไทยที่มีอายุต่ํากว่า 45 ปี ในปี 2563 พบผู้ป่วยรายใหม่ประมาณ 9,000 ราย และพบผู้เสียชีวิตประมาณ 4,700 ราย สาเหตุมาจากการติดเชื้อ Human Papilloma Virus หรือ HPV ซึ่งสามารถป้องกันได้ด้วยวัคซีน โดยเฉพาะหากฉีดตั้งแต่ยังไม่มีเพศสัมพันธ์จะมีประสิทธิผลในการป้องกันการติดเชื้อได้ถึงร้อยละ 93-95 ส่งผลให้ลดความเสี่ยงการเกิดมะเร็งปากมดลูกใน 10-20 ปีข้างหน้าได้ กระทรวงสาธารณสุขจึงมีนโยบายเร่งรัดการฉีดวัคซีนป้องกันการติดเชื้อ HPV ในผู้หญิงอายุ 11 - 20 ปี ทั้งในและนอกระบบการศึกษา เพื่อลดการเกิดโรคมะเร็งปากมดลูก โดยกําหนดเป้าหมายการฉีด 1 ล้านเข็ม ภายใน 100 วัน ตามนโยบายยกระดับ 30 บาท และ Quick Win “มะเร็งครบวงจร - วัคซีน HPV”
“ทุกหน่วยงานพร้อมใจกันประกาศความร่วมมือในการเดินหน้าฉีดวัคซีน HPV ทั้งการรณรงค์เชิญชวนให้กลุ่มเป้าหมายเข้ารับบริการ และจัดการให้บริการที่เข้าถึงได้สะดวก โดยจะมีการคิกออฟฉีดพร้อมกันทั่วประเทศ ในวันที่ 8 พฤศจิกายนนี้ นอกจากนี้ กระทรวงสาธารณสุขยังสนับสนุนการตรวจคัดกรองมะเร็งปากมดลูกในผู้หญิงอายุ 30-60 ปีด้วย เพื่อช่วยให้สตรีไทยปลอดภัยจากมะเร็งปากมดลูกได้มากขึ้นด้วย” นายแพทย์ชลน่านกล่าว
****************************************** 25 ตุลาคม 2566
รัฐบาลไทย-ข่าวทำเนียบรัฐบาล-ปลัดฯ ณัฐพล เข้าเฝ้ารับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ในการพระราชพิธีทรงบำเพ็ญพระราชกุศล วันปิยมหาราช พุทธศักราช 2566
วันพุธที่ 25 ตุลาคม 2566
25/10/2566
ปลัดฯ ณัฐพล เข้าเฝ้ารับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ในการพระราชพิธีทรงบําเพ็ญพระราชกุศล วันปิยมหาราช พุทธศักราช 2566
ปลัดฯ ณัฐพล เข้าเฝ้ารับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ในการพระราชพิธีทรงบําเพ็ญพระราชกุศล วันปิยมหาราช พุทธศักราช 2566
วันที่ 23 ตุลาคม 2566 เวลา 17.30 น. ดร.ณัฐพล รังสิตพล ปลัดกระทรวงอุตสาหกรรม เข้าเฝ้ารับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ในการพระราชพิธีทรงบําเพ็ญพระราชกุศล วันปิยมหาราช พุทธศักราช 2566 ณ พระที่นั่งอมรินทรวินิจฉัย พระบรมมหาราชวัง
พระบาทสมเด็จพระเจ้าอยู่หัว ทรงจุดธูปเทียนเครื่องนมัสการบูชาพระพุทธรูปประจําพระชนมวารของพระบรมอัฐิและพระอัฐิแล้ว ทรงจุดธูปเทียนเครื่องราชสักการะกราบถวายบังคมพระบรมอัฐิพระบาทสมเด็จพระจุลจอมเกล้าเจ้าอยู่หัว พระอัฐิสมเด็จพระศรีพัชรินทรา บรมราชินีนาถ และสมเด็จพระศรีสวรินทิราบรมราชเทวี พระพันวัสสาอัยยิกาเจ้า ตั้งแต่พุทธศักราช 2560 ทรงพระกรุณาโปรดเกล้าฯ ให้เชิญพระอัฐิสมเด็จพระนางเจ้าสุนันทากุมารีรัตน์ พระบรมราชเทวี
สมเด็จพระปิตุจฉาเจ้าสุขุมาลมารศรี พระอัครราชเทวี และพระวิมาดาเธอ กรมพระสุทธาสินีนาฎ ปียมหาราชปดิวัรัดา ออกประดิษฐานร่วมในการทรงบําเพ็ญพระราชกุศล พระสงฆ์ 57 รูป สวดพระพุทธมนต์จบแล้ว ทรงจุดธูปเทียนเครื่องทรงธรรม พระราชาคณะถวายศีลและถวายพระธรรมเทศนากัณฑ์ 1 จบแล้ว ทรงประเคนจตุปัจจัยไทยธรรมบูชากัณฑ์ทศน์ แล้วทรงทอดผ้าไตรพระสงฆ์ที่สวดพระพุทธมนต์ 57 รูป และที่ถวายพระธรรมเทศนา สดับปกรณ์ ถวายอนุโมทนา ถวายอดิเรก
ถวายพระพรลา เสด็จพระราชดําเนินกลับพระที่นั่งอัมพรสถาน พระราชวังดุสิต
รัฐบาลไทย-ข่าวทำเนียบรัฐบาล-รมว.ศุภมาส พบปะคณะผู้แทนจากหน่วยงานด้านอวกาศภาครัฐ-เอกชนของญี่ปุ่น ในโอกาสมาร่วมงาน Thailand Space Week 2023
วันพุธที่ 25 ตุลาคม 2566
รมว.ศุภมาส พบปะคณะผู้แทนจากหน่วยงานด้านอวกาศภาครัฐ-เอกชนของญี่ปุ่น ในโอกาสมาร่วมงาน Thailand Space Week 2023
รมว.ศุภมาส พบปะคณะผู้แทนจากหน่วยงานด้านอวกาศภาครัฐ-เอกชนของญี่ปุ่น ในโอกาสมาร่วมงาน Thailand Space Week 2023 พร้อมเดินหน้าขยายความร่วมมือการพัฒนานวัตกรรมและใช้ประโยชน์จากอวกาศ
เมื่อวันที่ 24 ต.ค. ฯพณฯ นายนะชิดะ คะสุยะ เอกอัครราชทูตวิสามัญผู้มีอํานาจเต็มแห่งญี่ปุ่น (ออท.ญี่ปุ่น) ได้เรียนเชิญนางสาวศุภมาส อิศรภักดี รมว.กระทรวงการอุดมศึกษา วิทยาศาสตร์ วิจัยและนวัตกรรม (อว.) พร้อมด้วยนางสาวสุชาดา แทนทรัพย์ เลขานุการ รมว.กระทรวง อว. และ ศ.ดร.ศุภชัย ปทุมนากุล รองปลัดกระทรวง อว. รักษาราชการแทนปลัดกระทรวง อว. ร่วมงานเลี้ยงรับรองคณะผู้แทนจากหน่วยงานด้านอวกาศภาครัฐและเอกชนของประเทศญี่ปุ่น ได้แก่ The National Space Policy Secretariat, Cabinet Office of the Government of Japan และองค์การสํารวจอวกาศญี่ปุ่น (The Japan Aerospace Exploration Agency: JAXA) ในโอกาสที่เดินทางมาร่วมงาน Thailand Space Week 2023 ณ ทําเนียบเอกอัครราชทูตญี่ปุ่น
โอกาสนี้ รมว.กระทรวง อว. ได้กล่าวต้อนรับและเน้นย้ําถึงความสัมพันธ์ทางการทูตระหว่างไทยและญี่ปุ่นว่า ไทยกับญี่ปุ่นเป็นมิตรประเทศกันมายาวนานกว่า 135 ปี ซึ่งญี่ปุ่นถือเป็นประเทศหุ้นส่วนเชิงยุทธศาสตร์สําคัญของไทยที่มีความร่วมมืออย่างเข้มแข็งทั้งในระดับทวิภาคีและพหุภาคี กระทรวง อว. ในฐานะที่เป็นกระทรวงหลักในการขับเคลื่อนการพัฒนาด้านเศรษฐกิจและสังคมของประเทศ พร้อมที่จะเดินหน้าขยายความร่วมมือด้านวิชาการเพื่อการบูรณาการองค์ความรู้ รวมทั้งในด้านการวิจัยและพัฒนาเทคโนโลยีขั้นสูงร่วมกันระหว่าง 2 ประเทศ และในระดับภูมิภาค
รมว.กระทรวง อว.กล่าวต่อว่า สําหรับงานสัปดาห์อวกาศแห่งชาติ ประจําปี 2566 (Thailand Space Week 2023) ที่กระทรวง อว. โดยสํานักงานพัฒนาเทคโนโลยีอวกาศและภูมิสารสนเทศ (จิสด้า) ร่วมกับหน่วยงานพันธมิตรจัดขึ้น ระหว่างวันที่ 25 - 27 ตุลาคม 2566 ณ ศูนย์การประชุมแห่งชาติสิริกิติ์ เป็นงานสําคัญในการร่วมขับเคลื่อนการพัฒนาเศรษฐกิจใหม่ตามนโยบายของรัฐบาลจากเทคโนโลยีอวกาศ (New Space Economy) ซึ่งเป็นอุตสาหกรรมเทคโนโลยีขั้นสูง โดยมุ่งเสริมสร้างความร่วมมือในการพัฒนานวัตกรรมและใช้ประโยชน์จากอวกาศด้วยการดําเนินงานร่วมกันระหว่างผู้เชี่ยวชาญและภาคอุตสาหกรรมนานาชาติ เพื่อสร้างภาพลักษณ์และความเชื่อมั่นตลอดจนส่งเสริมศักยภาพของไทยให้เติบโตและแข่งขันได้ในระดับโลกต่อไป
รัฐบาลไทย-ข่าวทำเนียบรัฐบาล-กรมการขนส่งทางบกเตือนเจ้าของรถหลีกเลี่ยงพกคู่มือจดทะเบียนรถฉบับจริงไว้ในรถ เพื่อป้องกันการสูญหาย แนะพกสำเนาแทนเพื่อใช้เป็นหลักฐานแสดงต่อเจ้าพนักงานเมื่อถูกเรียกตรวจสอบ
วันพุธที่ 25 ตุลาคม 2566
กรมการขนส่งทางบกเตือนเจ้าของรถหลีกเลี่ยงพกคู่มือจดทะเบียนรถฉบับจริงไว้ในรถ เพื่อป้องกันการสูญหาย แนะพกสําเนาแทนเพื่อใช้เป็นหลักฐานแสดงต่อเจ้าพนักงานเมื่อถูกเรียกตรวจสอบ
...
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กระทรวงคมนาคม กล่าวว่า ตามที่มีประเด็นและข้อถกเถียงในสื่อสังคมออนไลน์ว่าเจ้าของรถควรพกสมุดคู่มือทะเบียนรถไว้ในรถยนต์หรือไม่ และหากไม่พกสมุดคู่มือคู่มือทะเบียนรถ จะมีความผิดตามกฎหมายและมีค่าปรับ 2,000 บาท นั้น กรมการขนส่งทางบก (ขบ.) ในฐานะหน่วยงานที่เกี่ยวข้อง ขอชี้แจงว่าใบคู่มือจดทะเบียนรถหรือที่ประชาชนมักเรียกว่าสมุดคู่มือทะเบียนรถ เป็นเอกสารสําคัญประจํารถที่ออกให้โดย ขบ. เพื่อแสดงความเป็นเจ้าของรถและแสดงรายละเอียดของตัวรถ เช่น ชื่อผู้ถือกรรมสิทธิ์ของรถ (เจ้าของรถ) ยี่ห้อของรถ หมายเลขตัวรถ รวมถึงประวัติการโอนรถและเสียภาษีประจําปี ฯลฯ ซึ่งเป็นข้อมูลที่สําคัญที่ต้องมีติดรถไว้ เพื่อแสดงต่อเจ้าพนักงานเมื่อเรียกผู้ขับรถตรวจสอบ แต่การเก็บใบคู่มือจดทะเบียนรถฉบับจริง ใบอนุญาตขับรถ รวมทั้งบัตรประจําตัวประชาชนเจ้าของรถไว้ในรถ อาจเสี่ยงถูกมิจฉาชีพลักขโมยเอาไปกระทําการโดยมิชอบ เช่น ปลอมแปลงเพื่อสวมทะเบียน หรือเสี่ยงที่เอกสารจะสูญหาย ขบ. จึงขอแนะนําให้เจ้าของรถพกสําเนาใบคู่มือจดทะเบียนรถ (หน้าที่ปรากฏชื่อเจ้าของรถและรายละเอียดตัวรถ) แทนฉบับจริงไว้ในรถ รวมถึงต้องติดแผ่นป้ายทะเบียนและเครื่องหมายการเสียภาษีประจําปี (ป้ายวงกลม) ให้ถูกต้อง เห็นชัดเจน เพื่อใช้เป็นหลักฐานแสดงต่อเจ้าพนักงานหากถูกเรียกตรวจสอบ ซึ่งหากผู้ขับรถไม่แสดงใบคู่มือจดทะเบียนรถหรือสําเนาต่อเจ้าพนักงานที่เรียกตรวจสอบขณะขับรถ มีความผิดตาม พ.ร.บ. รถยนต์ พ.ศ. 2522 มาตรา 42 ผู้ขับรถต้องได้รับใบอนุญาตขับรถและต้องมีใบอนุญาตขับรถและสําเนาภาพถ่ายใบคู่มือจดทะเบียนรถในขณะขับรถ เพื่อแสดงต่อเจ้าพนักงานได้ทันที หากผู้ใดขับรถโดยไม่แสดงใบอนุญาตขับรถและสําเนาภาพถ่ายใบคู่มือจดทะเบียนรถ ต้องระวางโทษปรับไม่เกิน 1,000 บาท รวมถึงผู้ขับรถที่ไม่ติดแผ่นป้ายทะเบียนและไม่มีเครื่องหมายการเสียภาษีประจําปี (ป้ายวงกลม) จะมีความผิดตามมาตรา 11 รถที่จดทะเบียนแล้วต้องมี และแสดงแผ่นป้ายและเครื่องหมายการเสียภาษีประจําปี (ป้ายวงกลม) เพื่อแสดงต่อเจ้าพนักงานได้ทันที หากผู้ใดไม่จัดให้รถที่จดทะเบียนแล้วมีและแสดงแผ่นป้ายและเครื่องหมายการเสียภาษีประจําปี ต้องระวางโทษปรับไม่เกิน 2,000 บาท
ทั้งนี้ ขบ. ได้ดําเนินการตามนโยบายรัฐบาลและกระทรวงคมนาคม ในการนําเทคโนโลยีมาเพิ่มประสิทธิภาพภาครัฐให้เป็นรัฐบาลดิจิทัล โดยในปี 2567 ขบ. มีแผนพัฒนาแอปพลิเคชัน DLT Vehicle Tax ให้สามารถแสดงใบคู่มือจดทะเบียนรถและเครื่องหมายการเสียภาษีประจําปีทางระบบอิเล็กทรอนิกส์ผ่านสมาร์ตโฟน แท็บเล็ต เพื่ออํานวยความสะดวกแก่ประชาชนมากยิ่งขึ้น
รัฐบาลไทย-ข่าวทำเนียบรัฐบาล-ออมสิน กระตุ้นออมเงิน เนื่องในโอกาสวันออมแห่งชาติ 31 ต.ค. 2566 ฝาก 500 บาทขึ้นไป รับกระปุกออมสิน “บ้านชวนรักษ์โลก”
วันพุธที่ 25 ตุลาคม 2566
25/10/2566
ออมสิน กระตุ้นออมเงิน เนื่องในโอกาสวันออมแห่งชาติ 31 ต.ค. 2566 ฝาก 500 บาทขึ้นไป รับกระปุกออมสิน “บ้านชวนรักษ์โลก”
ในโอกาสวันออมแห่งชาติ ประจําปี 2566 วันที่ 31 ตุลาคม 2566 ธนาคารออมสิน รณรงค์เชิญชวนคนไทยให้ความสําคัญกับการออมเงิน ร่วมฝากเงินกับธนาคารตั้งแต่ 500 บาทขึ้นไป รับกระปุกออมสิน “บ้านชวนรักษ์โลก” เป็นที่ระลึก
ในโอกาสวันออมแห่งชาติ ประจําปี 2566 วันที่ 31 ตุลาคม 2566 ธนาคารออมสิน รณรงค์เชิญชวนคนไทยให้ความสําคัญกับการออมเงิน ร่วมฝากเงินกับธนาคารตั้งแต่ 500 บาทขึ้นไป รับกระปุกออมสิน “บ้านชวนรักษ์โลก” เป็นที่ระลึก โดยเปิดลงทะเบียนจองสิทธิที่เว็บไซต์ www.gsb.or.th และ LINE OFFICIAL : GSB Society ตั้งแต่วันที่ 27 - 30 ตุลาคม 2566 และเปิดให้ฝากเงินพร้อมรับกระปุกในวันที่ 31 ตุลาคม – 3 พฤศจิกายน 2566 ณ สาขาธนาคารออมสินที่ลงทะเบียนจองสิทธิไว้ (1 กระปุก ต่อ 1 ท่าน) ของมีจํานวนจํากัด สําหรับ กระปุกออมสิน ที่จัดทําขึ้นในโอกาสนี้ ได้นําผลงานวาดภาพของศิลปินเด็กออทิสติกจากมูลนิธิออทิสติกไทย ในโครงการ Artstory By AutisticThai มาออกแบบและพิมพ์ลวดลายลงบนกระปุกออมสิน มีลักษณะเป็นรูปทรงบ้าน 2 ชั้น ตัวบ้านบอกเล่าเรื่องราวที่สื่อถึงการกระตุ้นให้ประชาชนปลูกฝังจิตสํานึกด้านการอนุรักษ์ธรรมชาติและสิ่งแวดล้อม เพิ่มความโดดเด่นด้วยภาพแผงโซล่าเซลล์บนหลังคา ซึ่งถือเป็นพลังงานสะอาด ต้นแบบการรักษ์โลกอย่างยั่งยืน สอดคล้องกับภารกิจของธนาคารออมสิน ในฐานะธนาคารเพื่อสังคมที่ดําเนินการตามกรอบ ESG (Environment-Social-Governance)
รัฐบาลไทย-ข่าวทำเนียบรัฐบาล-รองปลัดเกษตรฯ ประชุมศูนย์ติดตามและแก้ปัญหาภัยพิบัติด้านการเกษตร กระทรวงเกษตรฯ ครั้งที่ 7/2566
วันอังคารที่ 24 ตุลาคม 2566
รองปลัดเกษตรฯ ประชุมศูนย์ติดตามและแก้ปัญหาภัยพิบัติด้านการเกษตร กระทรวงเกษตรฯ ครั้งที่ 7/2566
รองปลัดเกษตรฯ ประชุมศูนย์ติดตามและแก้ปัญหาภัยพิบัติด้านการเกษตร กระทรวงเกษตรฯ ครั้งที่ 7/2566 เร่งแก้ปัญหาเอลนีโญ รวมถึงฝุ่น PM 2.5 ในภาคการเกษตร
นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ เปิดเผยภายหลังเป็นประธานการประชุมศูนย์ติดตามและแก้ปัญหาภัยพิบัติด้านการเกษตร กระทรวงเกษตรและสหกรณ์ ครั้งที่ 7/2566 ณ ห้องประชุมกระทรวงเกษตรและสหกรณ์ (135) และผ่านการประชุมทางไกล (Zoom Meeting) ว่า หน่วยงานภายใต้สังกัดกระทรวงเกษตรฯ ต้องเตรียมแผนการแก้ไขปัญหาด้านการเกษตรจากผลกระทบของสภาพอากาศแปรปรวน เกิดเอลนีโญ และมีน้ําฝนสํารองพอใช้ รวมถึงเตรียมการแก้ไขปัญหามลภาวะทางอากาศ (PM 2.5) ที่เกิดจากภาคการเกษตร ซึ่งที่ประชุมได้รับทราบสถานการณ์น้ําในอ่างเก็บน้ํา พบว่ามีการกักเก็บน้ําเกินเกณฑ์ความจุ 8 แห่ง (เขื่อนแม่งัดสมบูรณ์ชล เขื่อนกิ่วลม เขื่อนกิ่วคอหมา อ่างเก็บน้ําแม่มอก เขื่อนห้วยหลวง เขื่อนอุบลรัตน์ เขื่อนป้าสักชลสิทธิ์ เขื่อนขุนด่านปราการชล) และมีอ่างเก็บน้ําที่ต้องเฝ้าระวังน้ําน้อย 4 แห่ง (เขื่อนสิริกิติ์ เขื่อนทับเสลา เขื่อนคลองสียัด เขื่อนปราณบุรี) (ข้อมูลจากกรมชลประทาน ณ 24 ตุลาคม 2566) ซึ่งภาพรวมมีน้ําเพียงพอ เกษตรกรสามารรปลูกข้าวนาปรังได้ แต่ต้องมีการใช้น้ําอย่างประหยัด รวมถึงที่ประชุมมีการรับทราบสถานการณ์อุทกภัย ปี 2566 มีจังหวัดที่ได้รับผลกระทบทั้งหมด 56 จังหวัด โดยกลับมาเป็นพื้นที่ปกติแล้ว 41 จังหวัด และยังคงประสบอุทกภัย 15 จังหวัด (หนองบัวลําภู ร้อยเอ็ด ขอนแก่น กาฬสินธุ์ ชัยภูมิ ยโสธร อํานาจเจริญ อุบลราชธานี พระนครศรีอยุธยา กรุงเทพฯ ชัยนาท อ่างทอง อุทัยธานี สุพรรณบุรี และนครปฐม) โดยพื้นที่ที่ได้รับผลกระทบด้านการเกษตร (พืช ประมง และปศุสัตว์) มีการให้ความช่วยเหลือเบื้องต้น ได้แก่ สนับสนุนเครื่องสูบน้ํา 129 เครื่อง / Hydro Flow 9 เครื่อง / เครื่องผลักดันน้ํา 37 เครื่อง / เครื่องจักรอื่น ๆ 7 เครื่อง / กระสอบทราย 9,250 กระสอบ และช่วยอพยพสัตว์ 76,522 ตัว สนับสนุนหญ้าอาหารสัตว์พระราชทาน 390.02 ตัน ถุงยังชีพสัตว์ 825 ชุด รักษาสัตว์ 665 ตัว ส่งเสริมสุขภาพสัตว์ 5,763 ชุด สนับสนุนเมล็ดพันธุ์ 100 ซอง ต้นกล้า 8,000 ต้น และอื่น ๆ เพื่อบรรเทาความเดือดร้อนเกษตรกรที่ได้รับผลกระทบจากอุทักภัย
นอกจากนี้ ที่ประชุมได้พิจารณา (ร่าง) การป้องกันและบรรเทาสาธารณภัยด้านการเกษตร ในช่วงฤดูแล้ง ปี 2566/67 โดยมีวัตถุประสงค์เพื่อใช้เป็นกรอบแนวทางดําเนินงานป้องกัน และลดความเสี่ยงจากภัยพิบัติด้านการเกษตรของหน่วยงานที่เกี่ยวข้องอย่างมีประสิทธิภาพ และมีเป้าหมายในการช่วยเหลือเกษตรกรที่ประสบปัญหาภัยพิบัติด้านการเกษตรอย่างรวดเร็ว รวมถึงลดความเสี่ยงจากภัยแล้งและอุทกภัยได้ พร้อมทั้งพิจารณาแนวทางการป้องกันและแก้ไขปัญหาการเผาในพื้นที่เกษตรกรรม ปี 2566/67 เพื่อรณรงค์สร้างการรับรู้ และความตระหนักให้เกษตรกรทราบถึงผลกระทบจากการเผาเศษซากพืชหรือวัชพืช ซึ่งส่งผลให้เกิดมลภาวะฝุ่นทางอากาศ ทั้งนี้ ที่ประชุมมีมติให้จัดทํา (ร่าง) คําสั่งแต่งตั้งคณะกรรมการป้องกันและแก้ไขปัญหาฝุ่นละออกขนาดเล็กไม่เกิน 2.5 ไมครอน (PM 2.5) ภาคการเกษตร โดยมี ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เป็นประธานกรรมการ เพื่อขับเคลื่อนการดําเนินงานป้องกันและแก้ไขปัญหาฝุ่นละออง PM 2.5 ในภาคการเกษตร ให้มีความชัดเจนและเป็นรูปธรรมต่อไป
รัฐบาลไทย-ข่าวทำเนียบรัฐบาล-รัฐบาลเดินหน้าแผนพัฒนา “ทักษะทางการเงิน ปี 2565 - 2570” เพื่อคุณภาพชีวิตที่ดีของประขาชน
วันพุธที่ 25 ตุลาคม 2566
รัฐบาลเดินหน้าแผนพัฒนา “ทักษะทางการเงิน ปี 2565 - 2570” เพื่อคุณภาพชีวิตที่ดีของประขาชน
.....
กระทรวงการคลัง ได้จัดทําแผนปฏิบัติการด้าน “การพัฒนาทักษะทางการเงิน พ.ศ. 2565-2570” สําหรับเป็นกรอบนโยบายและกลไกการบูรณาการเพื่อพัฒนาทักษะทางการเงินของประเทศไทย
.
โดยแผนปฏิบัติการฯ ดังกล่าว ได้ระบุกลุ่มเป้าหมายที่ควรได้รับ “การพัฒนาทักษะทางการเงินอย่างเร่งด่วน” ซึ่งเป็นกลุ่มผู้มีความเปราะบางทางการเงินสูง ประกอบด้วย
> ผู้ประสบปัญหาภาวะหนี้รุนแรงและปัญหาความยากจน
> กลุ่มผู้พิการ
> กลุ่มประชาชนระดับฐานราก
> กลุ่มเยาวชน
> กลุ่มผู้สูงวัย
.
นอกจากนี้ รัฐบาลยังคงดําเนินนโยบายต่าง ๆ ควบคู่ไปด้วย:
• นโยบายสร้างรายได้ เช่น การขึ้นค่าแรงขั้นต่ํา และปรับฐานเงินเดือนคนจบปริญญาตรีภายในปี 70
• นโยบายสนับสนุน Soft Power และในกลุ่มของเกษตรกรและผู้ประกอบการรายย่อย
• นโยบายลดรายจ่าย เช่น การพักหนี้เกษตรกร และการลดค่าพลังงาน
• นโยบายเสริมทักษะ เช่น
> มาตรการทางเศรษฐกิจ “แบบเจาะจง” ตามความเหมาะสมกับปัญหาของพื้นที่ หรือกลุ่มประชาชนหรือที่เรียกว่า Tailor-Made Policy ที่อาศัยประโยชน์จากการพัฒนาฐานข้อมูลขนาดใหญ่ (Big Data) และการวิเคราะห์ข้อมูล (Data Analytics) ประโยชน์ที่ประชาชนจะได้รับก็คือ มีระดับทักษะทางการเงินที่เพิ่มขึ้น ซึ่งจะส่งผลให้ประชาชนมีความเป็นอยู่ที่ดีอย่างทั่วถึง
.
อ่านเพิ่มเติม คลิกhttps://www.thaigov.go.th/news/contents/details/73616
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รัฐบาลขับเคลื่อนซอฟต์พาวเวอร์ ผลิตสื่อการเรียนรู้ออนไลน์ (e-Book) สอนทำอาหารไทย สอดคล้องนโยบายการศึกษา “เรียนได้ทุกที่ ทุกเวลา” ตอบโจทย์นโยบาย Quick Win
วันพุธที่ 25 ตุลาคม 2566
25/10/2566
รัฐบาลขับเคลื่อนซอฟต์พาวเวอร์ ผลิตสื่อการเรียนรู้ออนไลน์ (e-Book) สอนทําอาหารไทย สอดคล้องนโยบายการศึกษา “เรียนได้ทุกที่ ทุกเวลา” ตอบโจทย์นโยบาย Quick Win
รัฐบาลขับเคลื่อนซอฟต์พาวเวอร์ ผลิตสื่อการเรียนรู้ออนไลน์ (e-Book) สอนทําอาหารไทย สอดคล้องนโยบายการศึกษา “เรียนได้ทุกที่ ทุกเวลา” ตอบโจทย์นโยบาย Quick Win
วันที่ 25 ตุลาคม 2566 นายคารม พลพรกลาง รองโฆษกประจําสํานักนายกรัฐมนตรี เปิดเผยว่า รัฐบาล โดยกระทรวงศึกษาธิการเดินหน้าขับเคลื่อนนโยบายซอฟต์พาวเวอร์ ผลิตสื่อการเรียนรู้ออนไลน์ (e-Book) ด้านการสอนทําอาหารไทย เพื่อให้สอดคล้องกับนโยบายการศึกษา “เรียนได้ทุกที่ ทุกเวลา” (Anywhere Anytime) และการยกระดับการสร้างการเรียนรู้และทักษะวิชาชีพสาขาอาหาร ตอบโจทย์สิบสาขาอุตสาหกรรมซอฟต์พาวเวอร์ตาม Quick Win ของคณะกรรมการยุทธศาสตร์ซอฟต์พาวเวอร์แห่งชาติ ของรัฐบาล
นายคารม กล่าวว่า กระทรวงศึกษาธิการ ได้หารือกับผู้บริหารวิทยาลัยอาชีวศึกษาเสาวภา ซึ่งเป็นวิทยาลัยด้าน คหกรรมและศิลปกรรมในสังกัดสํานักงานคณะกรรมการการอาชีวศึกษา ถึงการจัดทําสื่อการเรียนการสอนการทําอาหารไทย ในรูปแบบสื่อสิ่งพิมพ์ที่มีข้อมูลและเนื้อหาด้านต่าง ๆ ไม่ว่าจะเป็น ประวัติของอาหารไทย การเลือกซื้อวัตถุดิบ การปรุงอาหาร วิธีการและเทคนิคการถนอมอาหาร เป็นต้น มาปรับให้เป็นรูปแบบสื่อออนไลน์ (e-Book) เพื่อให้สอดคล้องกับการ “เรียนได้ทุกที่ ทุกเวลา” (Anywhere Anytime) ตามนโยบายของรัฐมนตรีว่าการกระทรวงศึกษาธิการ ให้แล้วเสร็จภายใน 15 วัน
นายคารม กล่าวต่อไปว่า การจัดการเรียนการสอนในยุคดิจิทัลเช่นนี้ ศธ.จะทํางานเชิงรุกเพื่อเตรียมจัดทําเนื้อหาการเรียนการสอนให้อยู่ในรูปแบบการเรียนออนไลน์ได้ง่ายขึ้น โดยเริ่มจาก “สาขาอาหาร” ซึ่งสอดคล้องกับการผลักดันการผลิตกําลังคนที่มีทักษะสูงสาขาอาหาร ตามแผนการพัฒนากําลังคณะกรรมการขับเคลื่อนยุทธศาสตร์ซอฟพาวเวอร์ ของกระทรวงศึกษาธิการ เพื่อผลักดันอาหารไทย ที่มีจุดเด่นและอัตลักษณ์ไม่แพ้ชาติใดในโลก ให้เป็นซอฟต์พาวเวอร์สร้างชื่อเสียงให้กับประเทศตามยุทธศาสตร์ฯ ซอฟต์พาวเวอร์ของรัฐบาล โดยมอบให้วิทยาลัยฯ เสาวภา ปรับสื่อสิ่งพิมพ์ที่มีอยู่แล้ว ซึ่งเป็นสื่อที่ดีและมีประโยชน์ ให้เข้าถึงได้ง่ายขึ้นในรูปแบบ e-Book ที่สามารถเผยแพร่ให้นักเรียนนักศึกษา ครู และประชาชนที่สนใจ ได้เรียนรู้เพียงสแกน QR code เท่านั้น โดยยังคงไว้ซึ่งอัตลักษณ์ เอกลักษณ์ และความเป็นตัวตนของอาหารไทยและอาหารไทยโบราณ ทั้งนี้ คาดว่าจะใช้เวลาเพียง 15 วัน สื่อ e-Book ด้านการเรียนการสอนอาหารไทยก็น่าจะพร้อมเผยแพร่สู่สาธารณชนได้
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ลงพื้นที่นครศรีธรรมราช เพื่อร่วมการประชุมติดตามความคืบหน้ากรณีผู้ต้องขังหลบหนี
วันพุธที่ 25 ตุลาคม 2566
25/10/2566
รัฐมนตรีว่าการกระทรวงยุติธรรม ลงพื้นที่นครศรีธรรมราช เพื่อร่วมการประชุมติดตามความคืบหน้ากรณีผู้ต้องขังหลบหนี
รัฐมนตรีว่าการกระทรวงยุติธรรม ลงพื้นที่นครศรีธรรมราช เพื่อร่วมการประชุมติดตามความคืบหน้ากรณีผู้ต้องขังหลบหนี
ในวันพุธที่ ๒๕ ตุลาคม ๒๕๖๖ พันตํารวจเอก ทวี สอดส่อง รัฐมนตรีว่าการกระทรวงยุติธรรม พร้อมด้วย พันตํารวจโทประวุธ วงศ์สีนิล รองปลัดกระทรวงยุติธรรม ลงพื้นที่เพื่อเข้าร่วมการประชุมติดตามความคืบหน้า กรณี ข.ช.เชาวลิต ทองด้วง ผู้ต้องขังเรือนจํากลางนครศรีธรรมราช หลบหนีการควบคุมขณะเข้ารับการรักษายังโรงพยาบาลมหาราชนครศรีธรรมราช เมื่อวันที่ ๒๒ ตุลาคม ๒๕๖๖ ที่ผ่านมา และขณะนี้ยังอยู่ระหว่างการติดตามจับกุมตัว โดยมีหน่วยงานที่เกี่ยวข้องหลายฝ่ายในพื้นที่ ประสานความร่วมมือกันในการปฏิบัติภารกิจครั้งนี้ ผู้เข้าร่วมประชุมฯ ประกอบด้วย นายขจรเกียรติ รักพานิชมณี ผู้ว่าราชการจังหวัดนครศรีธรรมราช นายก้องสกุล จันทราช รองผู้ว่าราชการจังหวัดพัทลุง พลตํารวจโท อิทธิพล อัจฉริยะประดิษฐ์ ผู้ช่วยผู้บัญชาการตํารวจแห่งชาติ พลตํารวจตรี สมชาย ซื่อต่อตระกูล ผู้บังคับการตํารวจภูธรจังหวัดนครศรีธรรมราช ฯลฯ
ทั้งนี้ นายสหการณ์ เพ็ชรนรินทร์ รองปลัดกระทรวงยุติธรรม รักษาราชการแทน อธิบดีกรมราชทัณฑ์ ได้มอบหมายให้ นายสิทธิ สุธีวงศ์ รองอธิบดีฝ่ายบริหาร นายณรงค์ จุ้ยเส่ย รองอธิบดีฝ่ายปฏิบัติการ พร้อมด้วยผู้บัญชาการเรือนจําประธาน เขต ๘ ผู้บัญชาการเรือนจํา/ผู้อํานวยการทัณฑสถานภายในเขต ๘ เข้าร่วมประชุมดังกล่าว เพื่อรายงาน และสนับสนุนข้อมูลให้กับพันตํารวจเอก ทวี สอดส่อง รัฐมนตรีว่าการกระทรวงยุติธรรม พร้อมทั้งได้วางแผนร่วมกับทุกส่วนราชการในพื้นที่
โดยพันตํารวจเอก ทวีฯ ได้แจ้งที่ประชุมถึงข้อความจากนายกรัฐมนตรี (นายเศรษฐา ทวีสิน) ว่าขอกําชับให้กระทรวงยุติธรรมและเจ้าหน้าที่ที่เกี่ยวข้อง เร่งติดตามตัวผู้กระทําความผิดกลับมาให้ได้โดยเร็ว และทําความจริงให้ปรากฏต่อสังคม พร้อมนี้ ได้สั่งการให้กรมราชทัณฑ์ดําเนินการสอบสวนข้อเท็จจริงให้แล้วเสร็จโดยเร็ว และมอบนโยบายโดยให้ทุกส่วนราชการร่วมมือกันอย่างบูรณาการ กําชับการติดตามตัวผู้ต้องขัง ให้วิเคราะห์ข้อมูลอย่างละเอียด นํายุทธวิธีทุกด้านมาใช้ให้เกิดประโยชน์สูงสุด เร่งติดตามตัวให้ได้โดยเร็วที่สุด พร้อมทั้งได้ให้กําลังใจเจ้าหน้าที่ทุกคนที่ร่วมปฏิบัติภารกิจ ณ ห้องประชุมเรือนจํากลางนครศรีธรรมราช
รัฐบาลไทย-ข่าวทำเนียบรัฐบาล-“ประเสริฐ” วอนอย่าเชื่อข่าวบิดเบือน! นายกฯ ใช้ภาษาไม่เหมาะสมกับมกุฎราชกุมารซาอุดีอาระเบีย
วันพุธที่ 25 ตุลาคม 2566
“ประเสริฐ” วอนอย่าเชื่อข่าวบิดเบือน! นายกฯ ใช้ภาษาไม่เหมาะสมกับมกุฎราชกุมารซาอุดีอาระเบีย
“ประเสริฐ” วอนอย่าเชื่อข่าวบิดเบือน! นายกฯ ใช้ภาษาไม่เหมาะสมกับมกุฎราชกุมารซาอุดีอาระเบีย
นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) กล่าวว่า ตามที่มีผู้ไปปล่อยข่าวโดยไม่หวังดีว่า ในการหารือกับมกุฎราชกุมารซาอุดีอาระเบียในระหว่างการเยือนซาอุดีอาระเบีย เพื่อเข้าร่วมการประชุม ASEAN-GCC Summit (การประชุมสุดยอดอาเซียน-คณะมนตรีความร่วมมือรัฐอ่าวอาหรับ) ณ กรุงริยาด ราชอาณาจักรซาอุดีอาระเบีย เมื่อวันที่ 20 ตุลาคมที่ผ่านมา จากข้อมูลของ เพจไทยคู่ฟ้า ว่า ทีมไทยคู่ฟ้า ได้เข้าร่วมฟังการหารือ ยืนยันว่า นายกรัฐมนตรี ไม่ได้ถูกตําหนิว่าใช้ภาษาไม่เหมาะสมแต่อย่างใด บรรยากาศการพบปะหารือก็เต็มไปด้วยมิตรภาพและความร่วมมือเพื่อประโยชน์ร่วมกันของประเทศและประชาชน
ทั้งนี้ รูปที่นํามาใช้ประกอบข้อความยังไม่เป็นภาพจริง ซึ่งเป็นรูปถ่ายขณะที่นายกรัฐมนตรีเดินทางถึงสนามบินกรุงริยาด ราชอาณาจักรซาอุดีอาระเบีย โดยผู้ให้การต้อนรับคือ Prince Mohammed bin Abdulrahman bin Abdulaziz รองผู้ว่าการมณฑลริยาด (Deputy Governor of Riyadh)
“ดีอี ขอย้ําว่าการเผยแพร่ข่าวที่บิดเบือนไม่เป็นความจริง โดยเฉพาะอย่างยิ่งในเรื่องที่เกี่ยวข้องกับประเทศอื่น ๆ เป็นสิ่งที่ไม่สมควรกระทําเป็นอย่างยิ่งในโลกออนไลน์ อาจทําให้เกิดความเข้าใจผิดในหมู่ประชาชนไทยกับประชาชนของประเทศนั้นๆ จากการส่งต่อรูป และข้อความที่เป็นภาพตัดต่อ บิดเบือน เกี่ยวกับการเดินทางไปซาอุดีอาระเบียในครั้งนี้ของนายกรัฐมนตรี ส่งผลทําให้เกิดความเสียหายทั้งแก่ตัวบุคคล และภาพลักษณ์ของประเทศไทย รวมทั้งอาจทําให้กระทบต่อความสัมพันธ์ระหว่างประเทศได้” รมว.ดีอี กล่าว
อีกทั้งการกระทําเหล่านี้ยังอาจเข้าข่ายมีความผิดตาม พ.ร.บ. คอมพิวเตอร์ การนําเข้าข้อมูลอันเป็นเท็จ หรือปลอมไม่ว่าทั้งหมดหรือบางส่วน ซึ่งทําให้เกิดความเสียหายแก่ประชาชน อันมิใช่การกระทําความผิดฐานหมิ่นประมาทตามประมวลกฎหมายอาญา ต้องระวางโทษจําคุกไม่เกิน 5 ปี หรือปรับไม่เกินหนึ่งแสนบาทหรือทั้งจําทั้งปรับ
_____________________
รัฐบาลไทย-ข่าวทำเนียบรัฐบาล-​รองโฆษกฯ รัดเกล้า ชวนจับตาดู ‘งานสัปดาห์อวกาศแห่งชาติ (Thailand Space Week 2023)’ GISTDA เผยแผนสร้างดาวเทียม THEOS-3 ผลักดันวงการอวกาศของประเทศไทยให้มีความก้าวหน้า มุ่งเพิ่มคุณภาพ
วันพุธที่ 25 ตุลาคม 2566
25/10/2566
​รองโฆษกฯ รัดเกล้า ชวนจับตาดู ‘งานสัปดาห์อวกาศแห่งชาติ (Thailand Space Week 2023)’ GISTDA เผยแผนสร้างดาวเทียม THEOS-3 ผลักดันวงการอวกาศของประเทศไทยให้มีความก้าวหน้า มุ่งเพิ่มคุณภาพ
​รองโฆษกฯ  รัดเกล้า ชวนจับตาดู ‘งานสัปดาห์อวกาศแห่งชาติ (Thailand Space Week 2023)’ GISTDA เผยแผนสร้างดาวเทียม THEOS-3 ผลักดันวงการอวกาศของประเทศไทยให้มีความก้าวหน้า มุ่งเพิ่มคุณภาพชีวิตให้คนไทยอย่างยั่งยืน​
วันที่ 25 ตุลาคม 2566 นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า อีกหนึ่งความสําเร็จของนักวิทยาศาสตร์ไทยที่ช่วยผลักดันวงการอวกาศของประเทศไทยให้มีความก้าวหน้า กับการขึ้นสู่วงโคจรของดาวเทียม THEOS-2 สําเร็จ เมื่อวันที่ 9 ตุลาคม 2566 ที่ผ่านมา และได้เริ่มปฏิบัติการสํารวจโลกแล้ว
THEOS-2 ถือเป็นดาวเทียมด้านการสํารวจทรัพยากรธรรมชาติและติดตามสภาพแวดล้อมของประเทศไทย โดยข้อมูลจากดาวเทียม THEOS-2 จะถูกนําไปใช้เพื่อสนับสนุนการตัดสินใจและการบริหารเชิงพื้นที่ตามภารกิจของประเทศ โดยเฉพาะด้านน้ํา การเกษตร ภัยพิบัติ ทรัพยากรธรรมชาติ ผังเมือง และความมั่นคง ตลอดจนใช้ส่งเสริมการสร้างสรรค์นวัตกรรมจากอวกาศ โดยที่ผ่านมาได้มีการนําข้อมูลจากดาวเทียมดวงอื่นๆ ของ GISTDA มาใช้ประโยชน์ในด้านนี้ โดยเฉพาะการบริหารจัดการที่ดิน และทรัพยากรดินของประเทศ ซึ่งก่อให้เกิดประโยชน์ต่อเศรษฐกิจ สังคม และสิ่งแวดล้อมอย่างมาก ซึ่งเมื่อดาวเทียม THEOS-2 ขึ้นสู่วงโคจรสําเร็จแล้วก็จะยิ่งเกิดประโยชน์มากขึ้น
นางรัดเกล้า กล่าวต่อไปว่า ในขณะนี้ได้ทราบว่า GISTDA มีแผนที่จะจัดสร้างดาวเทียม THEOS-3 โดยได้ออกแบบครั้งแรกเรียบร้อยแล้ว ปัจจุบันได้มีการสัมมนา และประชาสัมพันธ์สู่สาธารณะเบื้องต้น รวมทั้งยังวางแผนที่จะสร้างและประกอบดาวเทียม THEOS-3 ที่ประเทศไทยอีกด้วย โดยมีแผนจะนําขึ้นสู่อวกาศภายในปี พ.ศ. 2569-2570 ซึ่งนอกจากความสําเร็จดังกล่าวแล้ว โดยประเทศไทยกําลังจะมีงานใหญ่ด้านเทคโนโลยีอวกาศ ‘งานสัปดาห์อวกาศแห่งชาติ (Thailand Space Week 2023)’ เพื่อให้ผู้ที่เกี่ยวข้องและสนใจด้านการพัฒนาเทคโนโลยีอวกาศ และอื่นๆ ทั้งในและต่างประเทศได้มาพบปะรวมตัวกันเพื่อแลกเปลี่ยนและติดตามข้อมูลด้านเทคโนโลยีและนวัตกรรม โดยงานจัดระหว่างวันที่ 25-27 ตุลาคม 2566 ณ ศูนย์การประชุมแห่งชาติสิริกิติ์ นี้
“นับเป็นก้าวสําคัญของการพัฒนาเทคโนโลยีอวกาศไทย แสดงให้เห็นว่าประเทศไทยมีศักยภาพ โดย ดาวเทียม THEOS-2 และ THEOS-3 จะเป็นเครื่องมือสําคัญในการขับเคลื่อนการพัฒนาประเทศในด้านต่างๆ จึงเหมือนเป็นความมุ่งหมายที่จะนําข้อมูลมาช่วยเพิ่มคุณภาพชีวิตให้คนไทย รวมทั้งให้ต่างชาติได้เห็นถึงศักยภาพและโอกาสในอุตสาหกรรมอวกาศของประเทศไทย” นางรัดเกล้า กล่าว
รัฐบาลไทย-ข่าวทำเนียบรัฐบาล-รองโฆษกฯ รัดเกล้า ย้ำ นายกฯ นั่งเป็นประธานกรรมการบอร์ดอีวี คือหมุดหมายที่ดีของการผลักดันให้ประเทศไทยเป็นศูนย์กลางผลิตรถ EV ของโลก
วันพุธที่ 25 ตุลาคม 2566
25/10/2566
รองโฆษกฯ รัดเกล้า ย้ํา นายกฯ นั่งเป็นประธานกรรมการบอร์ดอีวี คือหมุดหมายที่ดีของการผลักดันให้ประเทศไทยเป็นศูนย์กลางผลิตรถ EV ของโลก
รองโฆษกฯ รัดเกล้า ย้ํา นายกฯ นั่งเป็นประธานกรรมการบอร์ดอีวี คือหมุดหมายที่ดีของการผลักดันให้ประเทศไทยเป็นศูนย์กลางผลิตรถ EV ของโลก สะท้อนถึงความสําคัญของอุตสาหกรรมยานยนต์ไฟฟ้าที่มีต่อเศรษฐกิจไทยอย่างมาก
วันที่ 25 ตุลาคม 2566 นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี ย้ําว่าการที่ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ลงนามคําสั่งนายกรัฐมนตรีที่ 286/2566 เรื่อง แต่งตั้งคณะกรรมการนโยบายยานยนต์ไฟฟ้าแห่งชาติ เมื่อวันที่ 24 ตุลาคม 2566 ที่ผ่านมา โดยมีการปรับรายชื่อ มีเลขาฯ บอร์ดคนใหม่ เลขาธิการคณะกรรมการส่งเสริมการลงทุน (BOI) รวมถึงการนั่งเป็นประธานกรรมการของนายกรัฐมนตรี นั้นถือเป็นหมุดหมายที่ดีของการผลักดันให้ประเทศไทยเป็นศูนย์กลางผลิตรถ EV ของโลก และยังสะท้อนถึงความสําคัญของอุตสาหกรรมยานยนต์ไฟฟ้าที่มีต่อเศรษฐกิจไทยอย่างมาก
รองโฆษกฯ รัดเกล้าฯ กล่าวว่า คณะกรรมการฯชุดดังกล่าวมีหน้าที่ส่งเสริมอุตสาหกรรมยานยนต์ไฟฟ้าในด้านต่างๆ ช่วยกําหนดทิศทางและเป้าหมายในการพัฒนายานยนต์ไฟฟ้า เพื่อการฟื้นฟูและกระตุ้นเศรษฐกิจ เพิ่มโอกาสการสร้างอุตสาหกรรมภายในประเทศ และส่งเสริมการจ้างงานในอุตสาหกรรมสีเขียว รวมทั้งยกระดับคุณภาพชีวิตของประชาชน
“จากคําสั่งการของท่านนายกรัฐมนตรีเมื่อสัปดาห์ที่แล้วที่ให้ทุกหน่วยงานที่เกี่ยวข้องกับ EV เดินหน้าผลักดันและดําเนินมาตรการและนโยบายเรื่องรถ EV อย่างจริงจัง รวมถึงการเดินทางเยือนต่างประเทศของนายกรัฐมนตรี ที่ได้นําคณะหอการค้า สภาอุตสาหกรรม สมาคมธนาคาร BOI นักธุรกิจไทย เดินสายเชิญชวนเอกชนมาลงทุน สร้างโอกาสจับคู่นักธุรกิจ (Business Matching) โดยไทยนั้นมีทั้งศักยภาพและความพร้อมที่จะสนับสนุนให้เกิดการผลิตก่อตั้งห่วงโซ่การผลิตที่ไทย โดยเป็นผลงานที่ส่งต่อมาจากรัฐบาลที่แล้วด้วย และรัฐบาลนี้พร้อมสานต่อ สนับสนุนให้เกิดการผลิตอย่างเป็นรูปธรรม ทั้งนี้คาดว่าจะมีการประชุมครั้งแรกในช่วงต้นเดือนพฤศจิกายนที่จะถึงนี้ เพื่อเร่งพิจารณาและติดตามความคืบหน้ามาตราและนโยบายต่างๆ สร้างความเชื่อมั่นให้กับนักลงทุนจากนานาประเทศ ที่กําลังสนใจเข้ามาลงทุนอุตสาหกรรมยานยนต์ไฟฟ้าในไทยอย่างเป็นรูปธรรมและโดยเร็ว” นางรัดเกล้าฯ กล่าว
รัฐบาลไทย-ข่าวทำเนียบรัฐบาล-นายกฯ พร้อม “เร่งเครื่องติด...สปีดเศรษฐกิจไทย” ในระยะสั้น-กลาง-ยาว ครั้งใหญ่ เพื่อยกระดับความเป็นอยู่ของคนไทยทุกคน
วันพุธที่ 25 ตุลาคม 2566
นายกฯ พร้อม “เร่งเครื่องติด...สปีดเศรษฐกิจไทย” ในระยะสั้น-กลาง-ยาว ครั้งใหญ่ เพื่อยกระดับความเป็นอยู่ของคนไทยทุกคน
.....
นายกฯ มุ่งกระตุ้นเศรษฐกิจไทย ในระยะสั้น-กลาง-ยาว พร้อมแสดงศักยภาพด้านต่าง ๆ ของไทยเพื่อเชิญชวนนักลงทุนต่างชาติมาลงทุน เช่น มาตรการทางด้านภาษี และการบริหารจัดการทรัพยากรอินเทอร์เน็ต ไฟฟ้า และน้ํา
.
- ในระยะสั้น รัฐบาลได้ดําเนินการเรียบร้อยแล้ว เช่น ลดค่าไฟและค่าน้ํามัน ลดค่าโดยสารรถไฟฟ้าตลอดสาย
ในราคา 20 บาท และพักหนี้เกษตรกร
.
- ในระยะกลาง-ยาว รัฐบาลมุ่งผลักดันการเซ็นสัญญา FTA และลงทุนด้านโครงสร้างพื้นฐานและโรงงานด้วยโครงการแลนด์บริดจ์ เพื่อขับเคลื่อนให้ไทยเป็นศูนย์กลางของการสร้างโรงงานเพื่อส่งออกสินค้า
อ่านเพิ่มเติม คลิก https://www.thaigov.go.th/news/contents/details/73722
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รมว.ดีอี หารือผู้บริหารกระทรวงฯ ครั้งที่ 3/2566
วันพุธที่ 25 ตุลาคม 2566
รมว.ดีอี หารือผู้บริหารกระทรวงฯ ครั้งที่ 3/2566
รมว.ดีอี หารือผู้บริหารกระทรวงฯ ครั้งที่ 3/2566
วันนี้ (25 ตุลาคม 2566) นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (รมว.ดีอี) เป็นประธานการประชุมผู้บริหารกระทรวงฯ และหัวหน้าหน่วยงานในสังกัด Top Executives ครั้งที่ 3/2566 โดยมีนายวัลลภ รุจิรากร เลขานุการรัฐมนตรีว่าการกระทรวงฯ นายณัฐพล ณัฏฐสมบูรณ์ รองปลัดกระทรวงฯ พร้อมด้วยคณะผู้บริหารและหัวหน้าหน่วยงานในสังกัด เข้าร่วม ณ ห้องประชุม MDES1 กระทรวงดิจิทัลเพื่อเศรษฐกิจและสังคม
______________________
รัฐบาลไทย-ข่าวทำเนียบรัฐบาล-กสร. ลงพื้นที่เจรจานายจ้างลูกจ้างราชบุรีช่วย 250 ลูกจ้างถูกเลิกจ้าง ได้รับเงินตามกฎหมาย
วันพุธที่ 25 ตุลาคม 2566
25/10/2566
กสร. ลงพื้นที่เจรจานายจ้างลูกจ้างราชบุรีช่วย 250 ลูกจ้างถูกเลิกจ้าง ได้รับเงินตามกฎหมาย
กสร. ลงพื้นที่เจรจานายจ้างลูกจ้างราชบุรีช่วย 250 ลูกจ้างถูกเลิกจ้าง ได้รับเงินตามกฎหมาย
นางโสภา เกียรตินิรชา ผู้ตรวจราชการกระทรวงแรงงาน รักษาราชการแทนอธิบดีกรมสวัสดิการและคุ้มครองแรงงาน (กสร.) ห่วงใยลูกจ้าง กรณีนายจ้างปิดกิจการและเลิกจ้างลูกจ้าง และสั่งการพนักงานตรวจแรงงาน ลงพื้นที่ช่วยลูกจ้างตัดเย็บเสื้อผ้าส่งออกราชบุรี 250 คน ถูกเลิกจ้าง ติดตามให้นายจ้างจ่ายเงินลูกจ้างตามกฎหมายนางโสภาฯ ชี้แจงกรณีที่ได้รับแจ้งจากเครือข่ายแรงงานว่า สถานประกอบกิจการตัดเย็บเสื้อผ้าส่งออกในจังหวัดราชบุรี ปิดกิจการและเลิกจ้างลูกจ้าง จํานวน 250 คน เมื่อวันที่ 21 ตุลาคมที่ผ่านมา โดยเปิดเผยว่าทันทีที่ได้รับการประสาน ได้สั่งการให้พนักงานตรวจแรงงาน สํานักงานสวัสดิการและคุ้มครองแรงงานจังหวัดราชบุรี ลงพื้นที่ตรวจสอบข้อเท็จจริง พบว่า บริษัทฯ ประกาศปิดกิจการและเลิกจ้างลูกจ้างจริง เนื่องจากบริษัทผู้ถือหุ้นใหญ่ในประเทศญี่ปุ่นล้มละลาย และบริษัทฯ ขาดสภาพคล่องไม่สามารถดําเนินกิจการต่อไปได้ โดยได้จ่ายค่าจ้างงวดสุดท้ายนับถึงวันที่ 20 ตุลาคม 2566 ให้ลูกจ้างทุกคนเรียบร้อยแล้ว แต่สําหรับค่าจ้างแทนการบอกกล่าวล่วงหน้าและเงินค่าชดเชย บริษัทฯ จะจ่ายเมื่อสามารถจําหน่ายทรัพย์สินได้
ทั้งนี้ ทั้งสองฝ่ายได้มีการเจรจาร่วมกันระหว่างผู้แทนลูกจ้างและผู้แทนนายจ้าง โดยมีสมาชิกสภาผู้แทนราษฎรจังหวัดราชบุรี เป็นประธานการประชุม พร้อมด้วยหน่วยงานความมั่นคงจังหวัด ผู้กํากับ สภอ.โพธาราม ปลัดอําเภอโพธาราม และเจ้าหน้าที่ฝ่ายปกครอง เข้าร่วมด้วย และมีผู้แทนสํานักงานสวัสดิการและคุ้มครองแรงงานจังหวัดราชบุรีร่วมชี้แจงสิทธิประโยชน์ข้อกฎหมายที่เกี่ยวข้องเพื่อให้นายจ้างปฏิบัติให้อย่างถูกต้อง ซึ่งจากการเจรจาดังกล่าวทั้งสองฝ่ายสามารถตกลงกันได้ลูกจ้างยินยอมตามที่ผู้แทนนายจ้างเสนอและยังไม่ประสงค์ยื่นคําร้อง (คร.7) ต่อพนักงานตรวจแรงงาน
“ตนได้กําชับให้พนักงานตรวจแรงงานติดตามการปฏิบัติตามข้อตกลงของบริษัทฯ อย่างใกล้ชิดเพื่อให้นายจ้างปฏิบัติ และให้ลูกจ้างได้รับสิทธิประโยชน์ตามกฎหมาย ซึ่งหากบริษัทฯ ไม่ปฏิบัติตามข้อตกลกลูกจ้างสามารถมายื่นคําร้อง (คร.7) ต่อพนักงานตรวจแรงงานได้" นางโสภากล่าว
รัฐบาลไทย-ข่าวทำเนียบรัฐบาล-รองปลัดเศรษฐเกียรติฯ จับมือ IFAD พร้อมกระชับความสัมพันธ์ทางด้านเศรษฐกิจ
วันพุธที่ 25 ตุลาคม 2566
รองปลัดเศรษฐเกียรติฯ จับมือ IFAD พร้อมกระชับความสัมพันธ์ทางด้านเศรษฐกิจ
รองปลัดเศรษฐเกียรติฯ จับมือ IFAD พร้อมกระชับความสัมพันธ์ทางด้านเศรษฐกิจ
นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ หารือร่วมกับ นายกัวชี ฮู (Mr. Guoqi Wu) รองประธานฝ่ายบริการกองทุนระหว่างประเทศเพื่อพัฒนาเกษตรกรรม (International Fund for Agricultural Development - IFAD) โดยมีเจ้าหน้าที่ที่เกี่ยวข้อง เข้าร่วม ณ ห้องประชุมกระทรวงเกษตรและสหกรณ์ ซึ่งการหารือในวันนี้ เป็นหารือถึงการจัดตั้งสํานักงานภูมิภาคเอเชียและแปซิฟิกของ IFAD ในประเทศไทย โดยนายกัวชี ฮู ได้เล็งเห็นว่า “กรุงเทพมหานคร” มีความพร้อมและเหมาะสมทั้งด้านโลจิสติกส์ ด้านเทคโนโลยี ด้านความปลอดภัย และด้านความสะดวกในการเดินทางระหว่างประเทศ โดยเฉพาะในเขตภูมิภาคเอเชียและแปซิฟิก นอกจากนี้ ประเทศไทยถือเป็นประเทศที่ได้รับการคัดเลือกเป็น 1 ใน 5 สํานักงานภูมิภาคของ IFAD จากทั่วโลก ซึ่งรองปลัดเศรษฐเกียรติฯ กล่าวว่า ประเทศไทยยินดีให้ความร่วมมือกับ IFAD ในการจัดตั้งสํานักงานภูมิภาคเอเชียและแปซิฟิก ซึ่งภายหลังจากจากการคัดเลือกสถานที่ในประเทศไทยแล้ว จะต้องเข้าสู่กระบวนการขอความเห็นชอบจากคณะรัฐมนตรีทั้งในหลักการ และการจัดสรรงบประมาณแผ่นดินในการสนับสนุนองค์การระหว่างประเทศ เช่น ค่าเช่าสํานักงาน การจัดทําเอกสิทธิทางการทูต เป็นต้น
ทั้งนี้ กระทรวงเกษตรและสหกรณ์ได้เคยขอรับการสนับสนุนการจัดตั้งสํานักงานกองทุนระหว่างประเทศเพื่อพัฒนาเกษตรกรรม (IFAD) จากองค์การอาหารและการเกษตรแห่งสหประชาชาติ (Food and Agriculture Organization of United Nations : FAO) ในคราวที่นางเบธ เบค-ดอล (Ms. Beth Bechdol) รองผู้อํานวยการใหญ่องค์การอาหารและเกษตรแห่งสหประชาชาติ หารือร่วมกับ ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เมื่อวันที่ 19 กันยายน 2566 ที่ผ่านมา
รัฐบาลไทย-ข่าวทำเนียบรัฐบาล-รัดเกล้า​ อินทวงศ์​ สุวรรณคีรี​ หรือ​  "รองเนเน่" รองโฆษกประจำสำนักนายกรัฐมนตรี หลังจากได้เข้าดำรงตำแหน่งและปฏิบัติหน้าที่เป็นระยะเวลาเกือบครบ 1 เดือน​
วันพุธที่ 25 ตุลาคม 2566
25/10/2566
รัดเกล้า​ อินทวงศ์​ สุวรรณคีรี​ หรือ​  "รองเนเน่" รองโฆษกประจําสํานักนายกรัฐมนตรี หลังจากได้เข้าดํารงตําแหน่งและปฏิบัติหน้าที่เป็นระยะเวลาเกือบครบ 1 เดือน​
รัดเกล้า​ อินทวงศ์​ สุวรรณคีรี​ หรือ​ "รองเนเน่" รองโฆษกประจําสํานักนายกรัฐมนตรี หลังจากได้เข้าดํารงตําแหน่งและปฏิบัติหน้าที่เป็นระยะเวลาเกือบครบ 1 เดือน​
เช้าวันนี้​ 25 ตุลาคม 2566 ณ​ เวลา​ 07.30 น.​ รองเนเน่​ได้ นําพวงมาลัยไหว้ศาลตายายและศาลพระพรหม สิ่งศักดิ์สิทธิ์ประจําทําเนียบรัฐบาล เพื่อเป็นสิริมงคลในการทําหน้าที่เป็นกระบอกเสียง สื่อสารให้ประชาชนทราบผลการทํางานของรัฐบาลอย่างตรงไปตรงมา
“สิ่งแรกที่ทําหลังจากได้รับการแต่งตั้ง เมื่อวันที่ 3 ตุลาคม​ ที่ผ่านมาคือทํางาน​ เริ่มด้วยการวางสโคป​ (scope) การทํางาน​ ทําความรู้จักและคุ้นเคยกับเจ้าหน้าที่ในสํานักโฆษกฯ​ แนะนําตัวกับพี่นักข่าว​ และลุยงานเต็มสูบ​ค่ะ
คุณพ่อ ดร.ไตรรงค์​ สุวรรณ​คีรี​สอนไว้เสมอว่า “งานเพื่อประเทศชาติต้องมาก่อน​ เรื่องส่วนตัวต้องมาสุดท้าย” เราได้รับการไว้วางใจให้รับผิดชอบสวมหลายหมวก​ ฉะนั้น​ งานทําเนียบ​ งานสภา​ งานพรรคต้องเต็มที่​ งานพื้นที่ก็ต้องไม่ขาด จึงทําให้เพิ่งหาเวลามากราบสิ่งศักดิ์สิทธิ์​ค่ะ​ แต่จริงๆ​ แล้วตั้งแต่วันแรกที่เลี้ยวเข้ามาในทําเนียบ​ เราพนมมือในรถ​ และขอสิ่งศักดิ์สิทธิ์​ว่าจะมากราบไหว้ดี ๆ​ อีกที​ แต่สิ่งแรกที่ขอทําคือขอวางระบบการทํางานให้นิ่งก่อน​ ในช่วงสัปดาห์แรกอยู่อ่านเอกสารถึง​ 2 ทุ่มก็ไม่หวั่นใจค่ะ​ เพราะเราขอท่านไว้แล้ว​”
ถามว่าทํางานมาจะเดือนหนึ่งแล้วรู้สึกอย่างไร​ รองเนเน่ตอบว่า “รู้สึกสนุกกับงาน​ เพราะแม้ว่าเราจะมีประสบการณ์การทํางานด้านสื่อสารมากว่า​ 20​ ปีในองค์กรหลากหลาย​ การสื่อสารระดับประเทศเป็นเรื่องใหม่​ และยังมีสิ่งที่ต้องเรียนรู้อีกเยอะ​ ซึ่งเราเป็นคนชอบความท้าทายและชอบเรียนรู้สิ่งใหม่ ๆ​ จึงรู้สึกสนุกกับมัน​ค่ะ​ สิ่งที่ทําให้ยิ้มได้อีกเรื่องคือเมื่อเห็นงานจากรัฐบาลชุดก่อนได้รับการสานต่ออย่างมุ่งมั่น​ ตั้งใจ​ โดยรัฐบาลชุดนี้​ เป็นภาพดี ๆ​ ที่อยากสื่อให้คนไทยทุกคนเห็นค่ะว่าการพัฒนาประเทศไทยมีความต่อเนื่อง​ อยู่เหนือความแตกต่างทางการเมือง”
ถามว่า​ มีคุณพ่อเป็นถึงอดีตโฆษกรัฐบาลในตํานาน​ คงจะช่วยให้การทํางานของรองเนเน่ง่ายมากขึ้น​ เพราะคุณพ่อคงโค้ชชิ่ง​ สอน​ แนะนําอย่างใกล้ชิดทุกวัน​ รองเนเน่ตอบว่า​ “หลายคนคิดเช่นนั้นค่ะ​ แต่ต้องบอกว่าจริง ๆ คุณพ่อไม่ได้สอนอะไรเยอะค่ะ​ ตอนได้รับตําแหน่ง คุณพ่อสอนหลักการเดียวว่า​ ให้ทําตัวเหมือน​ “รวงข้าว” และให้สํานึกในใจเสมอว่า คนการเมือง​ เราเข้ามาแล้วก็ไป​ แต่นักข่าวและข้าราชการที่ทํางานในกรม​ กอง​ กระทรวงต่าง ๆ​ นั้น​ เขาอยู่กันมานาน​ เราและเขาต้องพึ่งพากัน ในการทํางานร่วมกันขอให้โน้มตัวให้ต่ํา​ ใช้ความเข้าใจและความเคารพให้เยอะ ๆ อย่าทําตัวเหมือน​ “รวงข้าวที่กลวง” หน้าเชิดชูฟ้า​ เพราะในรวงไม่มีข้าว​ จงเป็น​ “รวงข้าวที่อ้วนเต็ม” โน้มตัวให้ต่ําแล้วจะทํางานประสบความสําเร็จ
รัฐบาลไทย-ข่าวทำเนียบรัฐบาล-“ศุภมาส” เผยความก้าวหน้าการสร้างเครื่องกำเนิดแสงซินโครตรอนเครื่องใหม่ระดับพลังงาน 3GeV ของไทย อยู่ระหว่างนำเสนอ ครม. อนุมัติงบ
วันพุธที่ 25 ตุลาคม 2566
“ศุภมาส” เผยความก้าวหน้าการสร้างเครื่องกําเนิดแสงซินโครตรอนเครื่องใหม่ระดับพลังงาน 3GeV ของไทย อยู่ระหว่างนําเสนอ ครม. อนุมัติงบ
“ศุภมาส” เผยความก้าวหน้าการสร้างเครื่องกําเนิดแสงซินโครตรอนเครื่องใหม่ระดับพลังงาน 3GeV ของไทย อยู่ระหว่างนําเสนอ ครม. อนุมัติงบ
“ศุภมาส” เผยความก้าวหน้าการสร้างเครื่องกําเนิดแสงซินโครตรอนเครื่องใหม่ระดับพลังงาน 3GeV ของไทย อยู่ระหว่างนําเสนอ ครม. อนุมัติงบ ระบุเครื่องใหม่จะยกระดับภาคอุตสาหกรรมของประเทศ พร้อมแข่งขันได้ในระดับโลก สร้างระบบนิเวศทางวิจัยและนวัตกรรม ครอบคลุมงานวิจัยหลากหลาย และสร้างมูลค่าทางเศรษฐกิจจากอุตสาหกรรมใหม่กว่า 57,000 ล้านบาท
เมื่อวันที่ 24 ต.ค. นางสาวศุภมาส อิศรภักดี รมว.การอุดมศึกษา วิทยาศาสตร์ วิจัย และนวัตกรรม (อว.) เปิดเผยว่า สถาบันวิจัยแสงซินโครตรอน (สซ.) ได้เปิดเผยถึงความก้าวหน้าโครงการสร้างเครื่องกําเนิดแสงซินโครตรอนเครื่องใหม่ระดับพลังงาน 3 พันล้านอิเล็กตรอนโวลต์ (GeV) ซึ่งจะเป็นเครื่องกําเนิดแสงซินโครตรอนเครื่องที่ 2 ของประเทศไทย ที่จะตั้งอยู่ในพื้นที่เขตนวัตกรรมระเบียงเศรษฐกิจพิเศษภาคตะวันออก (EECi) จ.ระยอง ทําให้ประเทศไทยเป็นศูนย์กลางวิจัยด้านเทคโนโลยีซินโครตรอนชั้นแนวหน้าในภูมิภาคเอเชีย-แปซิฟิกในอนาคต ปัจจุบันสถานะโครงการอยู่ในระหว่างการนําเสนอคณะรัฐมนตรีเพื่อพิจารณาอนุมัติงบประมาณ และคาดว่าจะเปิดให้บริการแสงซินโครตรอนให้แก่ภาครัฐและเอกชนได้ภายในปี พ.ศ.2577
รมว.อว. กล่าวต่อว่า ประโยชน์ที่ประเทศจะได้รับจากการสร้างเครื่องกําเนิดแสงซินโครตรอนเครื่องที่ 2 คือ ผลงานจากการใช้ประโยชน์ที่จะเกิดขึ้นครอบคลุมในหลากหลายด้าน เช่น นวัตกรรมการเกษตร อาหารและสมุนไพร สิ่งแวดล้อม พลังงานสะอาดและพลังงานทดแทน อิเล็กทรอนิกส์อัจฉริยะ ชีวการแพทย์ เวชสําอางและสุขภาพ มรดกทางวัฒนธรรมและโบราณคดี เชื้อเพลิงชีวภาพและเคมีชีวภาพ วัสดุสําหรับการบินและอวกาศ เป็นต้น ซึ่งจะช่วยให้นักวิจัยและนักวิทยาศาสตร์ของประเทศสามารถวิจัยได้เชิงลึกและหลากหลายมากยิ่งขึ้น เมื่อเปรียบเทียบกับเครื่องกําเนิดแสงซินโครตรอนเครื่องแรกที่มีระดับพลังงาน 1.2 GeV ซึ่งตั้งอยู่ จ.นครราชสีมา
“ยิ่งไปกว่านั้นประโยชน์อีกด้านของการสร้างเครื่องกําเนิดแสงซินโครตรอนเครื่องใหม่ คือการถ่ายทอดองค์ความรู้เพื่อผลิตชิ้นส่วนและอุปกรณ์ทางวิศวกรรมให้แก่ผู้ผลิตภายในประเทศ ยกระดับภาคอุตสาหกรรมไทยสู่การผลิตด้วยเทคโนโลยีขั้นสูงและลดการนําเข้าจากต่างประเทศ เนื่องจากเครื่องกําเนิดแสงซินโครตรอนเครื่องใหม่ผลิตภายในประเทศถึง 50% และสร้างมูลค่าทางเศรษฐกิจจากอุตสาหกรรมใหม่กว่า 57,000 ล้านบาท โดยคนไทยสามารถซ่อมบํารุงและพัฒนาเครื่องกําเนิดแสงซินโครตรอนในอนาคตได้อย่างยั่งยืน และจะเกิดระบบนิเวศทางวิจัยและนวัตกรรม มีการขยายผลจากอุตสาหกรรมเดิม รองรับอุตสาหกรรมใหม่ สร้างอาชีพด้านวิทยาศาสตร์ วิศวกรรมและเทคโนโลยี เพื่อตอบโจทย์สังคมและคุณภาพชีวิตของประชาชน” นางสาวศุภมาสกล่าวและว่า
“โครงการดังกล่าวตอบโจทย์ยุทธศาสตร์ชาติ แผนแม่บท และแผนพัฒนาเศรษฐกิจและสังคมแห่งชาติ รวมถึงเป้าหมายในการพัฒนาประเทศและสังคมอย่างยั่งยืน ทั้งด้านการสร้างโครงสร้างพื้นฐานทางวิทยาศาสตร์ขั้นสูง พัฒนาบุคลากรในประเทศไทย สร้างความร่วมมือกับต่างประเทศ ส่งเสริมการเปลี่ยนแปลงเศรษฐกิจแบบดั้งเดิมให้เป็นเศรษฐกิจฐานวิจัยและนวัตกรรม สร้างความมั่นคงและศักยภาพในการพึ่งพาตนเอง สร้างมูลค่าเพิ่มให้ภาคอุตสาหกรรม และเพิ่มขีดความสามารถในการแข่งขัน เพื่อพัฒนาประเทศตามเป้าหมายยุทธศาสตร์ชาติ มั่นคง มั่งคั่ง ยั่งยืน ได้ในที่สุด”
รัฐบาลไทย-ข่าวทำเนียบรัฐบาล-นายกฯ ชู 3 ประเด็น “ความยั่งยืน-สร้างมิตรภาพ-ผลักดันศก.ดิจิทัล” เปิดกว้างการลงทุนไทย-สหรัฐฯ
วันพุธที่ 25 ตุลาคม 2566
นายกฯ ชู 3 ประเด็น “ความยั่งยืน-สร้างมิตรภาพ-ผลักดันศก.ดิจิทัล” เปิดกว้างการลงทุนไทย-สหรัฐฯ
......
เวที AMCHAM's Annual General Meeting หรืองานประชุมสามัญประจําปีของคณะนักธุรกิจจากหอการค้าอเมริกันในประเทศไทยในวันนี้ (25 ต.ค.66) นายกฯ เศรษฐา กล่าวถึงการส่งเสริมนโยบายด้านเศรษฐกิจ และผลักดันความร่วมมือกับนานาประเทศไปแล้วบางส่วนในห้วงการประชุม UNGA ณ นครนิวยอร์ก สหรัฐอเมริกา เมื่อเดือนก.ย. ที่ผ่านมา โดยสหรัฐฯ ถือเป็นคู่ค้ารายใหญ่ของไทย และยังเป็นอันดับ 3 ในด้านการลงทุน กว่า 1.1 พันล้านดอลลาร์สหรัฐฯ ในปีที่แล้ว หวังเป็นอย่างยิ่งว่าจะเพิ่มตัวเลขเหล่านี้ให้มากขึ้นในปีต่อ ๆ ไป โดยเน้นย้ําว่า "ประเทศไทยเปิดกว้างสําหรับธุรกิจ และขณะนี้ถึงเวลาลงทุนในไทยแล้ว"
.
พร้อม ชู 3 ประเด็นสําคัญ “ความยั่งยืน-เสริมสร้างพันธมิตร-การเติบโตผ่านเศรษฐกิจดิจิทัล” ที่ครอบคลุมและเป็นโอกาสที่ดีต่อการลงทุนระหว่างไทย-สหรัฐฯ
.
อ่านเพิ่มเติม คลิกhttps://www.thaigov.go.th/news/contents/details/73749
ดูภาพการประชุม คลิกhttps://www.thaigov.go.th/gallery/contents/details/11600
#ไทยคู่ฟ้า#สื่อสารรัฐบาลไทย
-------------------